Deformable Terrain Surface Parameters | ANVEL Forum
swm0022 last edited by
ANVEL Team last edited by @swm0022 Denel het nuwe tussentydse raad | Maroela Media
Pravin Gordhan, minister van openbare ondernemings, het Maandag aangekondig ŉ nuwe tussentydse raad is aangestel by die wapenvervaardiger Denel, wat tans in ŉ finansiële verknorsing is.
Monhla Hlala, voormalige voorsitter van die Suid-Afrikaanse Lughawensmaatskappy (Acsa), is as die raadsvoorsitter aangestel, aldus ŉ verklaring wat die ministerie uitgereik het.
Die res van die tussentydse raad is Zoli Kunene, Tshilidzi Marwala, genl. TT Matanzima, Gloria Serobe, Talib Sadiq, Sue Rabkin, Sibusiso Sibisi, Cheryl Carolus, Nonzukiso Siyotula, Thami Magazi en Martin Mnisi.
Denel is die jongste in ŉ reeks staatsbeheerde ondernemings wat veranderings ondergaan oor bestuur- en likiditeitskwessies.
Gordhan het in die verklaring gesê hy het Maandag met Denel se sleutelbelanghebbendes begin vergader, insluitend vakbonde en verskaffers van die wapenvervaardiger.
“Denel het tussen 2010 en 2016 uitstekende groei beleef, met ŉ gemiddeld van meer as 15% per jaar, met inkomste van net meer as R3 miljard tot meer as R8 miljard in 2016. Die maatskappy het beduidende uitvoerkontrakte bekom en die bestellings het op R30 miljard ŉ hoogtepunt beleef,” het Gordhan verduidelik. “Die positiewe verhaal het egter noemenswaardig versleg as gevolg van swak besluite.”
Gordhan het spesifiek verwys na die vorige raad se vasberadenheid om voort te gaan met die Denel Asia-projek, wat “die Denel-handelsmerk groot skade berokken het”. “Denel staar nou die werklikheid van ineenstorting in die gesig, tensy verreikende besluite dringend geneem word. Die nuwe tussentydse raad sal vinnig moet beweeg op sommige gebiede wat dringend aandag benodig.”
Denel Pravin Gordhan
Polisiebeampte gevonnis oor korrupsie
Op ‘n streep plof hulle in en val hulle plat – Afrika-styl. Net ‘n ligte voorsmakie wat met die hele land gaan gebeur.
Eers het die waarnemende hoof by die SAL gewerk en hulle is in die grond in , nou word sy by Denel aan gestel om hulle ook in die grond in te dryf. Ek het jare vir Denel gewerk en alles het begin verkeerd gaan sedert 1994
Wat in die land is nie in ‘n verknorsing nie? Selfs SA Rugby met sy gladdebek-bestuur is glo in die knyp. Nerens in die geskiedenis lees mens dat as jy iets of iemand met geld gooi, so te se stenig soos by die staatsbeheerde entiteite, dan word dit weer springlewendig nie. Bedorwe brokkies kort eerder die springriem nie anties in duur uitrustings nie.
Hulle maak seker nou ketties en kieries …